als_Latn dik_Latn sag_Latn
Zaev: Shërbimi sekret maqedonas ka përgjuar edhe Ramën e Berishën!?
Shërbimi sekret maqedonas ka përgjuar edhe bisedat e politikanëve nga Shqipëria. Indikacione se janë përgjuar politikanë nga Shqipëria, i ka paraqitur autorja e emisionit “Shqip” në Top Channel, Rudina Xhunga. Ajo ka paralajmëruar intervistën e liderit të opozitës maqedonase Zoran Zaev në emisionin e saj, duke theksuar se Zaev ka folur edhe “për përgjimet e pista, bisedat e politikanëve shqiptarë të Tiranës dhe Shkupit”.
“Zoran Zaev, lideri opozitës maqedonase, rrëfen në ”shqip”, përgjimet e pista. Bisedat e politikanëve shqiptarë të Tiranës dhe Shkupit. Bomba Zaev, të hënën në Shqip – Top Channel”, shkroi në paralajmërimin e këtij emisioni shkurtimisht, Rudina Xhunga, duke bërë të ditur se ata janë përgjuar gjatë bisedave të zhvilluara me politikanë shqiptarë nga Maqedonia.
Botërisht është e ditur se në mesin e politikanëve nga Shqipëria që më së tepërmi kanë kontaktuar me politikanët shqiptarë nga Maqedonia, gjithsesi se kanë qenë kryeministri shqiptar Edi Rama, ish kryeministri Sali Berisha, kryeparlamentari Ilir Meta, kryetari i PD-së dhe bashkisë së Tiranës, Lulzim Basha, dhe shumë të tjerë.
Nëse vërtetohet se janë përgjuar bisedat e politikanëve nga Shqipëria, pritet të shihet si do të ndikojë kjo në raportet Tiranë – Shkup, posaçërisht në raportet e Tiranës zyrtare me BDI-në, parti e cila është në pushtet falë votave të shqiptarëve, por zbaton politikë të egër promaqedonase, nga e cila pësuan shumë ish ushtarë të UÇK-së.
Kryetari i LSDM-së Zoran Zaev vazhdimisht ka përsëritur se përgjimet janë bë nga shërbimi sekret maqedonas. Nga ana tjetër, qëndrimi zyrtar i pushtetit në Maqedoni është se përgjimet janë bë nga shërbim i huaj sekret dhe i janë dhënë liderit të opozitës maqedonase për të shantazhuar pushtetin.
als_Latn als_Latn als_Latn als_Latn als_Latn als_Latn